**Ministru kabineta rīkojuma projekta**

**„Par valstij dividendēs izmaksājamo valsts sabiedrības ar ierobežotu atbildību „KREMERATA BALTICA” peļņas daļu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par valstij dividendēs izmaksājamo valsts sabiedrības ar ierobežotu atbildību „KREMERATA BALTICA” (turpmāk – Projekts) mērķis ir valsts sabiedrības ar ierobežotu atbildību „KREMERATA BALTICA” (turpmāk – kapitālsabiedrība) ikgadējās prognozējamās dividendēs izmaksājamās peļņas daļas novirzīšana kapitālsabiedrības deleģēto valsts pārvaldes uzdevumu kultūras jomā izdevumu segšanai, konkrēti ­ kapitālsabiedrības tehniskās un tehnoloģiskās darbības pilnveidošanai, un orķestra ilgtermiņa attīstības un augstvērtīgas mākslinieciskās darbības attīstībai, nepalielinot kapitālsabiedrībai nepieciešamo valsts budžeta dotāciju. Saskaņā ar kapitālsabiedrības vidēja termiņa stratēģijas projektu „Valsts sabiedrības ar ierobežotu atbildību „KREMERATA BALTICA” vidēja termiņa darbības stratēģija 2020. – 2022.gadam” (turpmāk – Stratēģija) 2019. – 2021.gadam prognozējamā dividendēs izmaksājamā peļņas daļa plānota 3 088 *euro* apmērā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots saskaņā ar Likuma par budžetu un finanšu vadību 5.panta otro daļu, Publiskas personas kapitāla daļu un kapitālsabiedrību pārvaldības likuma 28.panta pirmo daļu un Ministru kabineta 2015.gada 22.decembra noteikumu Nr.806 „Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – Noteikumi Nr.806) 5.punktu, kas nosaka, ka Ministru kabinets pēc valsts kapitāla daļu turētāja pamatota priekšlikuma ar Ministru kabineta rīkojumu var atļaut noteikt kapitālsabiedrības Stratēģijā atšķirīgu prognozējamo dividendēs izmaksājamo peļņas daļu (procentos no prognozētās tīrās peļņas), nekā tas norādīts Noteikumu Nr.806 3.punktā vai citos tiesību aktos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kapitālsabiedrība ir valsts kapitālsabiedrība, kurā 100 procentu kapitāla daļu turētāja ir Kultūras ministrija.  Kapitālsabiedrības Stratēģijā noteiktais finanšu virsmērķis ir kultūras institūcijas finanšu stabilitāte, kurš sastāv no tādiem finanšu mērķiem kā plānoto pašu ieņēmumu īpatsvars pret apgrozījumu, pašu kapitāla atdeve, pārējie saimnieciskās darbības ieņēmumi, peļņa (2018.gadā – 2 138 *euro*, 2019.gadā – 860 *euro*, 2020.gadā – 1 500 *euro*, 2021.gadā – 1 500 *euro,* 2022.gadā – 1 000 *euro*) un kopējais likviditātes rādītājs (2018.gadā – 0,97, 2019.gadā – 0,87, 2020.gadā – 0,72, 2021.gadā – 0,77, 2022.gadā – 0,86). Tā kā kapitālsabiedrības darbības primārais mērķis nav peļņas gūšana, bet gan deleģēto valsts pārvaldes uzdevumu veikšana atbilstoši Kultūras institūciju likuma 23.panta otrajai daļai, kapitālsabiedrības ikgadējo prognozējamo dividendēs izmaksājamo peļņas daļu nepieciešams novirzīt kapitālsabiedrībai deleģēto valsts pārvaldes uzdevumu kultūras jomā nodrošināšanas izdevumu segšanai.  Atbilstoši Noteikumu Nr.806 3.punktam, minimālā prognozējamā peļņas daļa, kas izmaksājama dividendēs, un dividendēs izmaksājamā peļņas daļa ir 80 procenti no kapitālsabiedrības pārskata gada peļņas, ja kapitālsabiedrības vidēja termiņa darbības stratēģijā nav noteikts citādi.  Likuma „Par vidēja termiņa budžeta ietvaru 2018., 2019. un 2020.gadam” 24.panta trešā daļa nosaka, ka Ministru kabinets normatīvajos aktos noteiktajos gadījumos un kārtībā var pieņemt lēmumu par atšķirīgu minimālo dividendēs izmaksājamo peļņas daļu.  Noteikumu Nr.806 5.punkts nosaka, ka Ministru kabinets pēc valsts kapitāla daļu turētāja pamatota priekšlikuma ar Ministru kabineta rīkojumu var atļaut noteikt kapitālsabiedrības Stratēģijā atšķirīgu prognozējamo dividendēs izmaksājamo peļņas daļu (procentos no prognozētās tīrās peļņas), nekā tas norādīts Noteikumu Nr.806 [3.punktā](http://likumi.lv/ta/id/278921-kartiba-kada-valsts-kapitalsabiedribas-un-publiski-privatas-kapitalsabiedribas-kuras-valsts-ir-dalibnieks-akcionars#p3) vai citos tiesību aktos. Noteikumu Nr.806 6.punkts nosaka, ka valsts kapitāla daļu turētājs iesniedz Ministru kabinetā Noteikumu Nr.806 [5.punktā](http://likumi.lv/ta/id/278921-kartiba-kada-valsts-kapitalsabiedribas-un-publiski-privatas-kapitalsabiedribas-kuras-valsts-ir-dalibnieks-akcionars#p5) minēto priekšlikumu, attiecīgu Ministru kabineta rīkojuma projektu un sākotnējās ietekmes novērtējuma ziņojumu (anotāciju).  Saskaņā ar Noteikumu Nr.806 6.3.1.1.apakšpunktu, ņemot vērā kapitālsabiedrības nepieciešamību veikt investīcijas mūzikas instrumentu iegādē un orķestra mākslinieciskajā darbībā, finansējums, ko kapitālsabiedrība spēj piesaistīt pašu spēkiem, vidējā termiņa darbības ietvaros ir jāsaglabā kapitālsabiedrības rīcībā tās deleģēto valsts pārvaldes uzdevumu kultūras jomā nodrošināšanas izdevumu segšanai, lai nodrošinātu nacionālā kultūras mantojuma saglabāšanu profesionālās simfoniskās mūzikas jomā, Latvijas simfoniskās mūzikas kultūras nostiprināšanu, attīstīšanu, aktualizēšanu un popularizēšanu Latvijā un ārvalstīs, kā arī pasaules mūzikas kultūras sasniegumu pieejamības nodrošināšanu Latvijā, kas tika noteikts Ministru kabineta 2015.gada 22.decembra sēdē (protokols Nr.68 80.§), pieņemot lēmumu par valsts līdzdalības saglabāšanu kapitālsabiedrībā. Stratēģijā minētajā laika periodā kapitālsabiedrībai ir nepieciešami ieguldījumi mūzikas instrumentu un tā aprīkojuma iegādei, kā arī scenogrāfijas izdevumu segšanai 32 400 *euro* apmērā, no kuriem 3 088 *euro* apmērā plānots segt no dividendēm, bet pārējo summu no pašu ieņēmumiem. Kapitālsabiedrība papildus investīcijas mūzikas instrumentu un tā aprīkojuma iegādei, kā arī scenogrāfijas izdevumu segšanai veic pēc pārpalikuma principa, jo līdzšinējais valsts finansējums nav pietiekams esošo kapitālsabiedrības pamatfunkciju nodrošināšanai un tas neparedz nekādas regulāras investīcijas mūzikas instrumentu iegādē un orķestra mākslinieciskajā darbībā, apdraudot kapitālsabiedrības spēju darboties nākotnē.  Ar kapitālsabiedrību, pamatojoties uz Kultūras institūciju likuma 23.panta otro daļu, 2018.gada 2.janvārī noslēgts līdzdarbības līgums Nr.2.5.-8-5 „Par atsevišķu valsts pārvaldes uzdevumu deleģēšanu kultūras jomā”, saskaņā ar kuru kapitālsabiedrība veic valsts deleģētus pārvaldes uzdevumus kultūras jomā, kuru ietvaros kapitālsabiedrības tiešie uzdevumi ietver radīt daudzveidīgas un kvalitatīvas profesionālās simfoniskās mūzikas koncertprogrammas, nodrošinot repertuāra plašumu un veicinot jaunradi, kā arī nacionālās identitātes nostiprināšanu  Attiecībā uz Eiropas Savienības dalībvalstu tiesībām veikt intervences kultūras pakalpojumu tirgū dažādu atbalsta pasākumu veidā (granti, dotācijas, projektu finansējums, nodokļu atvieglojumi), kultūras pakalpojumi ir izņēmums, kas paredzēts gan Līgumā par Eiropas Savienības darbību (turpmāk – Līgums), gan tiek plaši piemērots Eiropas Savienības dalībvalstu praksē.Līguma 167.pants paredz, ka „Savienība veicina dalībvalstu kultūru uzplaukumu, respektējot to nacionālās un reģionālās atšķirības un vienlaikus pievēršot uzmanību kopīgajam kultūras mantojumam. (..) Rīkojoties saskaņā ar citiem Līguma noteikumiem, Savienība ņem vērā kultūras aspektus, jo īpaši, lai respektētu un veicinātu kultūru daudzveidību”. Savukārt Līguma 107.panta 3.punkta d) apakšpunkts nosaka, ka „atbalstu, kas veicina kultūru un kultūras mantojuma saglabāšanu, ja tāds atbalsts neiespaido tirdzniecības nosacījumus un konkurenci Savienībā tiktāl, ka tas ir pretrunā kopīgām interesēm, var uzskatīt par saderīgu ar iekšējo tirgu”. Papildus 2016.gada 19.jūlijā tika pieņemts Eiropas Komisijas paziņojums par Līguma 107.panta 1.punktā minēto valsts atbalsta jēdzienu(2016/c 262/01) (turpmāk – Paziņojums par valsts atbalsta jēdzienu), tostarp skaidrojot valsts atbalsta nosacījumu piemērošanu atsevišķu nozaru ietvaros, piemēram, kultūrai un kultūrvēsturiskā mantojuma saglabāšanai, dabas aizsardzībai. Saskaņā ar Paziņojuma par valsts atbalsta jēdzienu 33. un 34.punktā noteikto kultūras un kultūrvēsturiskā mantojuma saglabāšanas jomā ietilpst ļoti plašs mērķu un darbību loks, tostarp muzeji, arhīvi, bibliotēkas, mākslas un kultūras centri vai telpas, teātri, operas nami, koncertzāles, arheoloģiskie objekti, pieminekļi, vēsturiskie objekti un celtnes, tradicionālās paražas un amatniecība, festivāli un izstādes, kā arī kultūras un mākslas izglītības pasākumi. Eiropas Komisija ir norādījusi, ka atsevišķas ar kultūru, kultūrvēsturiskā mantojuma saglabāšanu un dabas aizsardzību saistības darbības var būt organizētas nekomerciāli un tādējādi tās ir tādas, kurām nav saimnieciska rakstura, līdz ar to publiskais finansējums, kas tām piešķirts, var nebūt valsts atbalsts.  Arī tad, ja no kultūras iestādes apmeklētājiem vai sabiedrībai pieejama kultūras vai kultūrvēsturiskā mantojuma saglabāšanas pasākuma dalībniekiem tiek prasīta samaksa, kas sedz tikai daļu no faktiskajām izmaksām, šim pasākumam tik un tā nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu. Eiropas Komisijas skaidrojumā – „*daļa no faktiskajām izmaksām*” ir ne vairāk kā 50 procentus no kopējiem kultūras iestādes izdevumiem (biļešu ieņēmumi, maksas pakalpojumu u.c. pašu ieņēmumi).  Saskaņā ar 2019.gada darbības rādītājiem kapitālsabiedrības pašu ieņēmumi no saimnieciskās darbības bija 887 142 *euro*, kas veidoja 62 procentus no kopējiem kapitālsabiedrības izdevumiem kultūras pakalpojumu pieejamības nodrošināšanā. Savukārt dotācija no valsts pamatbudžeta bija 460 966 *euro* jeb 38 procenti no kopējiem kapitālsabiedrības izdevumiem kultūras pakalpojumu pieejamības nodrošināšanā.  Lai nodrošinātu, ka valsts atbalsts turpmāk tiek sniegts saskaņā ar korektu valsts atbalsta nosacījumu regulējumu kultūras nozares ietvaros, kā arī veiktu piešķirtā finansējuma uzraudzību un kontroli, Kultūras ministrija pirms ikgadējās valsts budžeta dotācijas piešķiršanas vērtē kapitālsabiedrības plānoto finansējumu, ņemot vērā pašu ieņēmumu un izdevumu, valsts budžeta dotācijas, kā arī pārējo finanšu resursu proporcionālo sadalījumu (vai pašu ieņēmumu robežvērtība nepārsniedz 50 procentus no kopējiem kultūras iestādes izdevumiem), papildus vērtējot, vai izpildās visas Līguma 107.panta 1.punktā noteiktās komercdarbības atbalsta pazīmes. Lai nodrošinātu vispārēju komercdarbības atbalsta nosacījumu ievērošanu un piemērošanu plānotajiem valsts budžeta finansējuma piešķīrumiem Kultūras ministrijas padotībā esošajām valsts pārvaldes iestādēm un kapitālsabiedrībām, kurās Kultūras ministrija ir valsts kapitāla daļu turētāja, 2019.gada I ceturksnī tika veikta kapitālsabiedrības komercdarbības atbalsta nosacījumu piemērošanas izvērtēšana, pēc kuras tika secināts, ka sniegtajam valsts atbalstam kultūras iestādei – kapitālsabiedrībai nepieciešams piemērot atbilstošu komercdarbības atbalsta regulējumu – Eiropas Komisijas 2014.gada 17.jūnija Regulu Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Regula Nr.651/2014), lai sniegtais atbalsts atbilstu visiem Eiropas Komisijas paredzētajiem atbalsta saņemšanas nosacījumiem un būtu saderīgs ar iekšējo tirgu. Atbilstoši 2019.gada 3.martā tika sagatavots izvērtējums par komercdarbības atbalsta nosacījumu piemērošanu kapitālsabiedrībai. Ņemot vērā veikto izvērtējumu atbilstoši Regulas Nr.651/2014 nosacījumiem, secināms, ka plānotais atbalsta pasākums atbilst Regulas Nr.651/2014 nosacījumiem unkopsavilkuma informācija Regulas Nr.651/2014 II pielikumā noteiktajā standartizētajā formā par piešķirto atbalstu, atbilstoši Regulas Nr.651/2014 11.pantā noteiktajam, tika iesniegta Eiropas Komisijā, izmantojot Eiropas Komisijas elektroniskās paziņošanas sistēmu. SANI2 sistēmā paziņotā *ad-hoc* atbalsta juridiskais pamats ir starp Kultūras ministriju un kapitālsabiedrību 2019.gada 9.janvārī noslēgtais līgums Nr.2.5.-11-4 „Par valsts budžeta finansējuma izlietošanu”. Ņemot vērā to, ka ar kapitālsabiedrību katru gadu pēc likuma par valsts budžetu kārtējam gadam spēkā stāšanās tiek slēgts līgums par attiecīgajā gadā sasniedzamo rezultatīvo rādītāju apjomu un finansējumu, saskaņā ar Kultūras institūciju likuma 23.panta otro daļu un likumu „Par valsts budžetu 2020.gadam”, kā arī atbilstoši starp Kultūras ministriju un kapitālsabiedrību 2018.gada 2.janvārī noslēgtajam līdzdarbības līgumam Nr.2.5.-8-5 „Par atsevišķu valsts pārvaldes uzdevumu deleģēšanu kultūras jomā” pēc Projekta stāšanās spēkā starp Kultūras ministriju un kapitālsabiedrību 2020.gada 10.janvārī noslēgtajā līgumā Nr.2.5.-11-14 „Par valsts budžeta finansējuma izlietošanu” plānots veikt attiecīgus grozījumus, papildinot ar dividendēs izmaksājamās peļņas daļas izlietojumu atbilstoši Projektā noteiktajam. Lai nodrošinātu minētā piešķīruma atbilstību komercdarbības atbalsta nosacījumiem, SANI2 sistēmā tiks ievietota informācija par grozījumiem esošajā *ad-hoc* atbalsta pasākumā (SA.53933) atbilstoši veiktajam papildu piešķīrumam, pielikumā pievienojot 2020.gada 10.janvāra līgumu Nr.2.5-11-14 „Par valsts budžeta finansējuma izlietošanu” un vienošanos par grozījumiem.  Lai kapitālsabiedrība spētu īstenot tās Stratēģijā noteiktos mērķus, ir nepieciešams veikt regulārus ieguldījumus kapitālsabiedrībai deleģēto valsts pārvaldes uzdevumu kultūras jomā nodrošināšanas izdevumu segšanai, līdz ar to Kultūras ministrija ierosina Ministru kabinetam pieņemt lēmumu, ar kuru atļaut kapitālsabiedrības Stratēģijā atšķirīgu prognozējamo dividendēs izmaksājamo peļņas daļu 0 procentu apmērā no prognozētās tīrās peļņas. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, kapitālsabiedrība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021.gads | | 2022.gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 198 388 262 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 198 388 262 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Saskaņā ar Stratēģiju, pieņemot lēmumu par atšķirīgu dividendēs izmaksājamo summu (nosakot 0 procentu likmi), valsts budžetā trīs gados kopā netiktu pārskaitīta summa 3 088 *euro* apmērā. Minētā summa paliktu kapitālsabiedrības rīcībā un tiktu novirzīta kapitālsabiedrībai deleģēto valsts pārvaldes uzdevumu kultūras jomā nodrošināšanas izdevumu segšanai, nepalielinot kapitālsabiedrībai nepieciešamo valsts budžeta dotāciju deleģēto valsts pārvaldes uzdevumu kultūras jomā īstenošanai. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Katajs 67330327

[Marcis.Katajs@km.gov.lv](mailto:Marcis.Katajs@km.gov.lv)